ddrg/super_eurlex huggingface dataset:
6.

33 straipsnis pakeičiamas taip: „33 straipsnis Oficialioji kontrolė pasienio kontrolės poste, per kurį prekės išvežamos iš Sąjungos teritorijos 1. Pasienio kontrolės posto, per kurį gyvūniniai produktai, genetinės medžiagos produktai, šalutiniai gyvūniniai produktai ir jų gaminiai, šienas ir šiaudai bei sudėtiniai produktai yra išvežami iš Sąjungos teritorijos, kompetentingos institucijos atlieka tapatumo patikrinimą, kad įsitikintų, jog joms pateikta siunta atitinka prie siuntos pridėtame BSĮD arba pagal Įgyvendinimo reglamento (ES) 2019/2128 priede pateiktą pavyzdį išduotame oficialiame sertifikate nurodytą siuntą. Visų pirma jos patikrina, ar tebėra nepažeistos pagal 19 straipsnio d punktą, 28 straipsnio d punktą arba 29 straipsnio e punktą prie transporto priemonių ar konteinerių pritvirtintos plombos. 2. Pasienio kontrolės posto, per kurį 1 dalyje nurodytos prekės yra išvežamos iš Sąjungos teritorijos, kompetentingos institucijos BSĮD III dalyje arba pagal Įgyvendinimo reglamento (ES) 2019/2128 priede pateiktą pavyzdį išduoto oficialaus sertifikato III dalyje užregistruoja oficialiosios kontrolės rezultatus. 3. Už 1 dalyje nurodytus patikrinimus atsakingo pasienio kontrolės posto kompetentingos institucijos per 15 dienų nuo dienos, kurią įvežimo į Sąjungą pasienio kontrolės poste arba sandėlyje buvo suteiktas leidimas vežti siuntą tranzitu, patvirtina įvežimo į Sąjungą pasienio kontrolės posto arba sandėlio kompetentingoms institucijoms siuntos atvežimą ir jos atitiktį šio reglamento nuostatoms vienu iš šių būdų: a) įrašydamos atitinkamą informaciją į IMSOC arba b) pasirašydamos pagal Įgyvendinimo reglamento (ES) 2019/2128 priede pateiktą pavyzdį išduotą sertifikatą ir grąžindamos sertifikato originalą arba pateikdamos jo kopiją sandėlio kompetentingoms institucijoms.“;
(21)

Atsakydama į tai Komisija spalio 30 d. pranešime paaiškino koregavimo metodiką, pateikė koregavimo loginį pagrindimą ir nurodė galimą poveikį. Jei šios kategorijos tarifinės kvotos dydis apskritai sumažėjo, tai taip yra dėl to, kad iš jo buvo atimtas tiriamuoju laikotarpiu į Jungtinę Karalystę importuotas kiekis. Be to, spalio 30 d. pranešime Komisija paaiškino, kaip nustatė Jungtinės Karalystės importo į ES 27 tiriamuoju laikotarpiu lygį. Tvirtinimas dėl gamybos nebuvimo Jungtinėje Karalystėje nebuvo tinkamai pagrįstas ir neatitinka Komisijos naudotų statistinių duomenų. Nė viena suinteresuotoji šalis nepateikė jokių duomenų apie tai, ar į Jungtinę Karalystę importuoti produktai buvo sunaudoti, toliau perdirbti ar vėliau parduoti Sąjungoje. Bet kuriuo atveju Jungtinei Karalystei priskirtas kiekis negalėjo būti perkeltas kitoms šalims, nes tai dirbtinai padidintų tarifinę kvotą. Todėl šis tvirtinimas naudotojams nereikšmingas. Komisija taip pat atmetė tvirtinimą, kad reikia išlaikyti dabartinį tarifinių kvotų dydį, nes su juo sutikus nebūtų atsižvelgta į sumažėjusią teritorijos, kurioje taikoma apsaugos priemonė, geografinę aprėptį, be to, tarifinė kvota dirbtinai padidėtų. Todėl Komisija atmeta šiuos argumentus.
(3)

pagal Reglamento (ES) 2018/848 10 straipsnio 4 dalį augalų dauginamąja medžiaga galima prekiauti kaip perėjimo prie ekologinės gamybos laikotarpio medžiaga tik jei buvo laikomasi bent 12 mėnesių perėjimo prie ekologinės gamybos laikotarpio. Pagal Reglamento (ES) 2018/848 26 straipsnio 1 dalį valstybės narės turi užtikrinti, kad būtų sukurta reguliariai atnaujinama duomenų bazė, kurioje pateikiami ekologiškos ir perėjimo prie ekologinės gamybos laikotarpio augalų dauginamosios medžiagos, išskyrus sėjinukus, bet įskaitant sėklines bulves, kurią galima gauti jų teritorijoje, sąrašai. Be to, 26 straipsnio 2 dalyje reikalaujama, kad valstybės narės būtų įdiegusios sistemas, kuriomis sudarytų sąlygas veiklos vykdytojams, prekiaujantiems ekologiška arba perėjimo prie ekologinės gamybos laikotarpio augalų dauginamąja medžiaga ir galintiems ją tiekti pakankamais kiekiais ir per pagrįstus terminus, viešai, savanoriškai ir nemokamai pateikti su tokia medžiaga susijusią informaciją (kartu nurodant savo pavadinimus ir kontaktinius duomenis), pavyzdžiui, apie tai, kokios ekologiškos įvairiarūšės medžiagos arba ekologiškų veislių, tinkamų ekologinei gamybai, išskyrus sėjinukus, bet įskaitant sėklines bulves, dauginamosios medžiagos jie turi, koks tos medžiagos kiekis (nurodant svorį) ir kuriuo metų laikotarpiu ją galima gauti. Tačiau 26 straipsnio 5 dalyje nustatyta, kad valstybės narės gali toliau naudotis jau esamomis atitinkamomis informacinėmis sistemomis;
2.

2 priedas „Antidempingo ir (arba) kompensacinių muitų normos, taikomos, kai tam pačiam produktui taikomas apsaugos muitas“ papildomas 2.18 PRIEDU: „2.18 PRIEDAS 2020 m. spalio 6 d. Komisijos įgyvendinimo reglamentas (ES) 2020/1408, kuriuo tam tikriems importuojamiems Indonezijos, Kinijos Liaudies Respublikos ir Taivano kilmės karštai valcuotiems nerūdijančiojo plieno lakštams ir ritiniams nustatomas galutinis antidempingo muitas ir galutinai surenkamas laikinasis antidempingo muitas, OL L 325, 2020 10 7, p. 26. Šalis Bendrovė Papildomas TARIC kodas Pradinis galutinis antidempingo muitas Antidempingo muitas, kai taikoma apsaugos priemonė Indonezija PT Indonesia Guang Ching Nickel and Stainless Steel Industry C541 17,3 0,0 % Indonezija PT Indonesia Tsingshan Stainless Steel C547 17,3 0,0 % Indonezija Visos kitos bendrovės C999 17,3 0,0 % Kinijos Liaudies Respublika Shanxi Taigang Stainless Steel Co., Ltd C163 19,0 0,0 % Kinijos Liaudies Respublika Taiyuan Taigang Daming Metal Products C542 19,0 0,0 % Kinijos Liaudies Respublika Tisco Guangdong Stainless Steel Service Center Co., Ltd C543 19,0 0,0 % Kinijos Liaudies Respublika Tianjin TISCO & TPCO Stainless Steel Co. Ltd. C025 19,0 0,0 % Kinijos Liaudies Respublika Fujian Fuxin Special Steel Co., Ltd. C544 14,6 0,0 % Kinijos Liaudies Respublika Zhenshi Group Eastern Special Steel Co., Ltd. C558 9,2 0,0 % Kinijos Liaudies Respublika Xiangshui Defeng Metals Co., Ltd C545 17,5 0,0 % Kinijos Liaudies Respublika Fujian Dingxin Technology Co., Ltd. C546 17,5 0,0 % Kinijos Liaudies Respublika Visos kitos bendrovės C999 19,0 0,0 % Taivanas Yieh United Steel Co. C032 4,1 0,0 % Taivanas Tang Eng Iron Works Co. Ltd. C031 4,1 0,0 % Taivanas Walsin Lihwa Co. C548 7,5 0,0 % Taivanas Visos kitos bendrovės C999 7,5 0,0 %
—

filė, kurių kiekvienos svoris ne didesnis kaip 400 g ir kurių KN kodai šiuo metu yra ex 0301 91 90, ex 0302 11 80, ex 0303 14 90, ex 0304 42 90, ex 0304 82 90 ir ex 0305 43 00 (TARIC kodai 0301919011, 0302118011, 0303149011, 0304429010, 0304829010 ir 0305430011) (toliau – peržiūrimasis produktas).
(4)

2018 m. liepos 16 d. pareiškėjas taip pat pateikė Komisijai paraišką apsaugoti nuosavybinius duomenis, susijusius su keliais tyrimais, pateiktais siekiant pagrįsti paraišką, konkrečiai, nuosavybinėmis analitinėmis ataskaitomis dėl LNT, gaunamos mikrobinės fermentacijos būdu naudojant motinos piene natūraliai esančią LNT (5), struktūros palyginimo atliekant branduolinį magnetinį rezonansą (BMR), išsamiais charakterizavimo duomenimis apie gamybai naudotas bakterijų padermes (6) ir jų sertifikatais (7), žaliavų ir pagalbinių perdirbimo medžiagų specifikacijomis (8), įvairių LNT partijų analizių sertifikatais (9), analizės metodais ir patvirtinimo ataskaitomis (10), LNT stabilumo ataskaitomis (11), išsamiu gamybos proceso aprašymu (12), laboratorijų akreditavimo ataskaitomis (13), suvartojamo LNT kiekio vertinimo ataskaitomis (14), žinduolių ląstelių mikrobranduolių in vitro bandymu su LNT (15) ir jo statistiškai reikšmingų pastebėjimų apibendrinamąja lentele (16), antru žinduolių ląstelių mikrobranduolių in vitro bandymu su LNT (17) ir jo statistiškai reikšmingų pastebėjimų apibendrinamąja lentele (18), dviem žinduolių ląstelių mikrobranduolių in vitro bandymais su susijusiu junginiu lakto-N-neotetraoze (19), bakterijų grįžtamųjų mutacijų bandymu su LNT (20), LNT 14-os dienų toksiškumo per virškinimo traktą tyrimu su žiurkių naujagimiais (21), LNT 90-ies dienų toksiškumo per virškinimo traktą tyrimu su žiurkių naujagimiais (22) ir jo statistiškai reikšmingų pastebėjimų apibendrinamąja lentele ir lakto-N-neotetraozės (23) 90-ies dienų toksiškumo per virškinimo traktą tyrimu su žiurkių naujagimiais;
1)

„Abdul Haq (alias a) Maimaitiming Maimaiti, b) Abdul Heq, c) Abuduhake, d) Abdulheq Jundullah, e) 'Abd Al-Haq, f) Memetiming Memeti, g) Memetiming Aximu, h) Memetiming Qekeman, i) Maiumaitimin Maimaiti, j) Abdul Saimaiti, k) Muhammad Ahmed Khaliq, l) Maimaiti Iman, m) Muhelisi, n) Qerman, o) Saifuding). Gimimo data: 1971 10 10. Gimimo vieta: Chele apskritis, Khuttan vietovė, Sindziango uigūrų autonominis regionas, Kinija. Pilietybė: Kinijos. Nacionalinis atpažinties Nr.: 653225197110100533 (Kinijos asmens tapatybės kortelė). Kita informacija: a) 2009 m. balandžio mėn. duomenimis nustatyta buvimo vieta Pakistane; b) kaip pranešta, mirė 2010 m. vasario mėn. Pakistane. Įtraukimo į sąrašą pagal 2a straipsnio 4 dalies b punktą data: 2009 4 15.“ pakeičiama taip: „Abdul Haq (alias a) Maimaitiming Maimaiti, b) Abdul Heq, c) Abudu Hake, d) Abdul Heq Jundullah, e) 'Abd Al-Haq, f) Memetiming Memeti, g) Memetiming Aximu, h) Memetiming Qekeman, i) Maiumaitimin Maimaiti, j) Abdul Saimaiti, k) Muhammad Ahmed Khaliq, l) Maimaiti Iman, m) Muhelisi, n) Qerman, o) Saifuding). Gimimo data: 1971 10 10. Gimimo vieta: Hetian vietovė, Sindziango uigūrų autonominis regionas, Kinija. Pilietybė: Kinijos. Nacionalinis atpažinties Nr.: 653225197110100533 (Kinijos nacionalinės asmens tapatybės kortelės numeris). Kita informacija: a) „Eastern Turkistan Islamic Movement“ pagrindinis vadovas ir vadas. Dalyvauja renkant lėšas ir verbuoja šios organizacijos reikmėms, b) 2016 m. liepos mėn. duomenimis, nustatyta buvimo vieta Afganistane, c) 2009 m. balandžio mėn. duomenimis, ankstesnė nustatyta buvimo vieta Pakistane. Įtraukimo į sąrašą pagal 7d straipsnio 2 dalies i punktą data: 2009 4 15.“;
(10)

JAV nustatyti importo muitai ir dėl jų kylantys prekybos Sąjungos vynu sunkumai yra konkreti problema, kaip apibrėžta Reglamento (ES) Nr. 1308/2013 221 straipsnyje. Ši konkreti problema negali būti sprendžiama to reglamento 219 arba 220 straipsnyje nustatytomis priemonėmis. Pirma, ji nėra susijusi su jau esamu rinkos sutrikimu, nes JAV nustatyti importo muitai šiuo metu daro didelį poveikį Sąjungos vyno reputacijai ir, jei problema nebus nedelsiant išspręsta, tikėtina, kad vyno rinkos sąlygos sparčiai pablogės ateityje. Be to, ši konkreti problema šiuo metu nėra susijusi su pakankamai konkrečia rinkos sutrikimo, kuris veikiausiai tęstųsi nepakitęs, grėsme, nes JAV taikomi importo muitų tarifai laikui bėgant turėtų keistis ir, tikėtina, daryti tolesnį nenuspėjamą poveikį pasaulinei vyno rinkai. Antra, ši konkreti problema taip pat nėra susijusi su kovos su gyvūnų ligų plitimu priemonėmis arba vartotojų pasitikėjimo praradimu dėl pavojaus visuomenės, gyvūnų ar augalų sveikatai, kaip reikalaujama to reglamento 220 straipsnyje;
(6)

Jungtinės Amerikos Valstijos pranešė Komisijai, kad jų kompetentinga institucija į lygiavertiškumo nustatymo tikslais pagal Reglamento (EB) Nr. 834/2007 33 straipsnio 2 dalį JAV pripažintų kontrolės įstaigų sąrašą įtraukė dar septynias kontrolės įstaigas: „CERES“, „EcoLOGICA S.A“, „Food SAFEty S.A.“, „IBD Certifications“, „Istituto per la Certificazione Etica e Ambientale (ICEA)“, „OnMark“ ir „Perry Johnson Registrar Food SAFEty, Inc.“ Jungtinės Amerikos Valstijos taip pat paprašė išbraukti „Global Culture“, „Global Organic Certification Services“, „Stellar Certification Services, Inc.“, „Institute for Marketecology (IMO)“ ir „Basin and Range Organics (BARO)“ iš Reglamento (EB) Nr. 1235/2008 III priedo sąrašo;
a)

pirmą kartą ne vėliau kaip per dvylika mėnesių po 2019 m. liepos 16 d., o po to ne vėliau kaip per dvylika mėnesių nuo kiekvieno šio plano įvertinimo pagal šio reglamento 17 straipsnio 2 dalį pateikimo dienos;
(39)

tačiau jeigu neformalių SOLVIT metodų taikymas yra nesėkmingas ir tebėra abejonių dėl administracinio sprendimo suderinamumo su abipusio pripažinimo principu, Komisijai turėtų būti suteikti įgaliojimai išnagrinėti atvejį bet kurio susijusio SOLVIT centro prašymu. Atlikusi savo vertinimą Komisija turėtų priimti nuomonę, kuri per atitinkamą SOLVIT centrą turi būti perduota atitinkamam ekonominės veiklos vykdytojui ir kompetentingoms institucijoms, ir į ją turėtų būti atsižvelgiama vykdant SOLVIT procedūrą. Komisija veiksmų turėtų imtis per 45 darbo dienų laikotarpį, kuris neturėtų apimti laiko, būtino Komisijai gauti papildomą informaciją ir dokumentus, kuriuos ji laiko būtinais. Jei atvejis išsprendžiamas per šį laikotarpį, neturėtų būti reikalaujama, kad Komisija priimtų nuomonę. Tokie SOLVIT nagrinėjami atvejai SOLVIT duomenų bazėje turėtų būti tvarkomi pagal atskirą tvarką ir neturėtų būti įtraukiami į įprastinę SOLVIT statistiką;
b)

tuo atveju, kai per vieną valksmą sužvejotų bet kurios rūšies, dėl kurios taikomas priegaudos limitas, individų, išskyrus individus, sužvejotus vykdant specializuotąją šiaurinių paprastųjų krevečių žvejybą, svoris viršija didesniąją iš 7 straipsnio 3 dalyje nurodytų ribinių verčių, laikytųsi šių reikalavimų: i) nedelsdamas atsitrauktų bent 10 jūrmylių nuo bet kurios ankstesnės žvejybos įrankio vilkimo/statymo vietos per kitą vilkimą/statymą; ii) išplauktų iš kvadrato ir negrįžtų mažiausiai 60 valandų, jei 7 straipsnio 3 dalyje nurodyti priegaudos limitai vėl viršijami po pirmojo vilkimo/statymo atsitraukus pagal i papunktį; iii) atliktų bandomąjį vilkimą, trunkantį ne ilgiau kaip 3 valandas, prieš pradėdamas naują žvejybą praėjus ne mažiau kaip 60 nebuvimo kvadrate valandų. Jei išteklių, dėl kurių taikomas priegaudos limitas, individai sudaro didžiausią procentinę bendro per valksmą sužvejoto laimikio svorio dalį, tai nelaikoma specializuotąja tų išteklių žvejyba, o laivas nedelsdamas pakeičia buvimo vietą pagal i ir ii papunkčius; ir iv) identifikuotų pagal b punktą atliekamą bandomąjį vilkimą ir į žvejybos žurnalą įrašytų atliekamo bandomojo vilkimo pradžios ir pabaigos vietų koordinates.
8 straipsnis

Valdančiosios tarybos posėdžiai

2. Vykdomasis direktorius dalyvauja svarstymuose be teisės balsuoti.

3. Valdančiosios tarybos eilinis posėdis vyksta vieną kartą per metus. Be to, Valdančioji taryba susirenka į posėdį pirmininko iniciatyva, Komisijos arba ne mažiau kaip trečdalio Valdančiosios tarybos narių prašymu.
C.

Priedo II dalyje nustatytas valandos įkainis, iki viso atitinkamos mokesčių kategorijos mokesčio lygio, taikomas šiais atvejais: 1. Orlaiviams a. kurie nebegaminami ilgiau kaip 20 metų, arba b. kurių visame pasaulyje buvo pagaminta mažiau nei 50 vienetų, arba c. kurių visame pasaulyje buvo pagaminta 50 arba daugiau vienetų, jei pažymėjimo turėtojas įrodo, kad šiuo metu visame pasaulyje jų naudojama mažiau nei 50 vienetų; 2. Varikliams ir oro sraigtams a. kurie nebegaminami ilgiau kaip 20 metų, arba b. kurių visame pasaulyje buvo pagaminta mažiau nei 100 vienetų, arba c. kurių visame pasaulyje buvo pagaminta 100 arba daugiau vienetų, jei pažymėjimo turėtojas įrodo, kad šiuo metu visame pasaulyje toks variklis arba oro sraigtas įmontuotas mažiau nei 50-yje naudojamų orlaivių; 3. Dalims ir neįmontuotai įrangai a. kurios nebegaminamos ilgiau kaip 15 metų, arba b. kurių visame pasaulyje buvo pagaminta mažiau nei 400 vienetų, arba c. kurių visame pasaulyje buvo pagaminta 400 arba daugiau vienetų, jei pažymėjimo turėtojas įrodo, kad šiuo metu visame pasaulyje tokia dalis arba neįmontuota įranga naudojama mažiau nei 50-yje naudojamų orlaivių.
(14)

Atsižvelgdama į tai, kas išdėstyta, Komisija atnaujina vengimo tyrimą dėl importuojamų dviračių ir kitų pedalinių transporto priemonių (įskaitant transportinius triračius, tačiau išskyrus vienračius), be variklio, kurių KN kodai ex 8712 00 30 ir ex 8712 00 70 (TARIC kodai 8712003010 ir 8712007091), siunčiamų iš Indonezijos, Malaizijos, Šri Lankos ir Tuniso, deklaruojamų arba nedeklaruojamų kaip Indonezijos, Malaizijos, Šri Lankos ir Tuniso kilmės, po kurio buvo priimtas Tarybos įgyvendinimo reglamentas (ES) Nr. 501/2013, ir, paskelbdama šį reglamentą Europos Sąjungos oficialiajame leidinyje, atnaujina jį nuo to etapo, kai buvo padarytas pažeidimas.
(7)

be to, turimos priemonės pagal bendrą žemės ūkio politiką, konkrečiai, viešoji intervencija ir privataus sandėliavimo pagalba, nėra tinkamos priemonės Airijos galvijienos sektoriaus poreikiams patenkinti. Todėl tikslinga Airijai suteikti finansinę dotaciją, skirtą padėti to sektoriaus ūkininkams vykdyti veiksmus, kurie padėtų jiems tapti atsparesniais ir tvaresniais, o taip pat pritaikyti gamybą prie rinkų, taikančių kitokius reikalavimus nei Jungtinė Karalystė;
8 straipsnis

Importuotojų pareigos

Jeigu importuotojas mano arba turi pagrindo manyti, kad gaminys neatitinka priedo 1–6 dalyse nustatytų reikalavimų, jis neteikia gaminio rinkai, kol neužtikrinama jo atitiktis. Be to, jei gaminys kelia pavojų vartotojų ir trečiųjų šalių sveikatai ir saugai, importuotojas apie tai praneša gamintojui ir kompetentingoms nacionalinėms institucijoms.

c)

3. Importuotojas ant gaminio arba, jeigu to neįmanoma padaryti, ant jo pakuotės, arba prie gaminio pridedamame dokumente nurodo savo pavadinimą (vardą ir pavardę), registruotąjį prekės pavadinimą arba registruotąjį prekės ženklą, interneto svetainę ir pašto adresą, kuriuo su juo galima susisiekti. Kontaktiniai duomenys pateikiami galutiniams naudotojams ir rinkos priežiūros institucijoms lengvai suprantama kalba.

6. Kai to reikia atsižvelgiant į gaminio keliamą pavojų, importuotojas, siekdamas apsaugoti galutinių naudotojų ir trečiųjų šalių sveikatą ir užtikrinti jų saugą, tiria rinkai pateikiamų gaminių bandinius, nagrinėja ir, jeigu būtina, registruoja skundus, reikalavimų neatitinkančius gaminius ir gaminių atšaukimo atvejus bei informuoja platintojus apie tokią stebėseną.

7. Importuotojas, manantis arba turintis pagrindo manyti, kad gaminys, kurį jis pateikė rinkai, neatitinka taikomų Sąjungos derinamųjų teisės aktų, nedelsdamas imasi taisomųjų priemonių, būtinų to gaminio atitikčiai užtikrinti, tam gaminiui iš rinkos pašalinti arba jam atšaukti, jei tai tikslinga. Be to, jei gaminys kelia pavojų, importuotojas nedelsdamas apie tai praneša valstybių narių, kuriose jis tiekė rinkai tokius gaminius, rinkos priežiūros institucijoms, pateikdamas išsamią informaciją, visų pirma apie neatitiktį ir apie visas taisomąsias priemones, kurių buvo imtasi.
(6)

be to, reikėtų priminti, kad Reglamente (ES) Nr. 1303/2013, visų pirma 67 straipsnio 1 dalyje ir 125 straipsnio 4 dalies a punkte, nustatyti konkretūs reikalavimai, susiję su finansavimo sąlygomis grindžiamų atlyginamųjų veiksmų valdymo patikrinimais ir auditu. Jie turėtų atsispindėti nuostatose, kuriomis nustatomi tokios rūšies veiksmai, kaip nurodyta priedo 4 punkte. Visų pirma neturėtų būti atliekami pavienių investicijų patikrinimai ir auditas, nes apie tenkinamas finansavimo sąlygas vadovaujančiajai institucijai praneša pats paramos gavėjas. Be to, neturėtų būti atliekamas su pagrindinėmis išlaidomis susijusių patvirtinamųjų dokumentų auditas ar valdymo patikrinimai, nes su veiksmu susijusios sumos yra iš anksto nustatytos;
(28)

Peržiūrimasis produktas yra JAV kilmės bioetanolis (kartais vadinamas etanolio kuru), t. y. iš žemės ūkio produktų (kaip išvardyta Sutarties dėl Europos Sąjungos veikimo I priede) pagamintas etilo alkoholis, denatūruotas arba nedenatūruotas, išskyrus produktus, kurių sudėtyje pagal EN 15376 standartą yra daugiau kaip 0,3 % (m/m) vandens, taip pat iš žemės ūkio produktų (kaip išvardyta Sutarties dėl Europos Sąjungos veikimo I priede) pagamintas etilo alkoholis, esantis benzino mišiniuose, kurių sudėtyje yra daugiau kaip 10 % (v/v) etilo alkoholio, kuris skirtas naudoti kaip kuras ir kurio KN kodai šiuo metu yra ex 2207 10 00, ex 2207 20 00, ex 2208 90 99, ex 2710 12 21, ex 2710 12 25, ex 2710 12 31, ex 2710 12 41, ex 2710 12 45, ex 2710 12 49, ex 2710 12 50, ex 2710 12 70, ex 2710 12 90, ex 3814 00 10, ex 3814 00 90, ex 3820 00 00 ir ex 3824 99 92 (TARIC kodai 2207100012, 2207200012, 2208909912, 2710122111, 2710122592, 2710123111, 2710124111, 2710124511, 2710124911, 2710125011, 2710127011, 2710129011, 3814001011, 3814009071, 3820000011 ir 3824999266). Bioetanolis gali būti gaminamas iš įvairių žemės ūkio žaliavų, pavyzdžiui, cukranendrių, cukrinių runkelių, bulvių, maniokų ir kukurūzų. Skirtingų gamintojų gamybos procesas gali šiek tiek skirtis.
(4)

Direktyvoje (ES) 2017/1852 nustatyta, kad Komisija nustato standartines veiklos taisykles, taikomas, kai apie veiklos taisykles per nustatytą laikotarpį nepranešama susijusiam (-iems) asmeniui (-ims) arba jeigu tos taisyklės yra neišsamios. Todėl siekiant, kad ginčų sprendimo procedūra būtų nepertraukiama ir veiksminga, turėtų būti nustatytos standartinės veiklos taisyklės. Taigi standartinėmis veiklos taisyklėmis turėtų būti sukurta išsami procedūrų sistema, kad pagal Direktyvą (ES) 2017/1852 be kliūčių veiktų ginčų sprendimo procedūra ir būtų užtikrintos susijusio (-ių) asmens (-ų) teisės. Visų pirma būtų svarbu apibrėžti teisinę ginčo bazę, įgaliojimus, taip pat nuspręsti dėl išsamių patariamosios komisijos arba alternatyvaus ginčų sprendimo komisijos organizavimo ir veiklos taisyklių, be to, nustatyti, kaip bus dalijamasi išlaidomis. Siekiant užtikrinti patariamosios komisijos arba alternatyvaus ginčų sprendimo komisijos nepriklausomumą, be kita ko, reikėtų įtraukti išsamią interesų konflikto atskleidimo nuostatą;
9

Pagrindinio susitarimo rūšis
a)

kai faktinės išlaidos per kalendorinius metus arba per visą ataskaitinį laikotarpį yra mažesnės negu nustatytosios išlaidos, atitinkamas oro navigacijos paslaugų teikėjas arba valstybė narė susidariusį skirtumą oro erdvės naudotojams kompensuoja sumažindami atitinkamą vienetinį tarifą n+2 metais, per kitą ataskaitinį laikotarpį arba per du kitus ataskaitinius laikotarpius, jeigu susigrąžintinos sumos daro neproporcingą poveikį vienetiniam tarifui;
(6)

Europos maisto saugos tarnyba (toliau – Tarnyba) 2015 m. spalio 20 d. (3), 2016 m. sausio 28 d. (4), 2016 m. kovo 8 d. (5) ir 2018 m. vasario 20 d. (6) nuomonėse padarė išvadą, kad siūlomomis naudojimo sąlygomis natrio selenitas, dengtas granuliuotas natrio selenitas ir cinko L-selenometioninas nedaro nepageidaujamo poveikio gyvūnų sveikatai, žmonių sveikatai ar aplinkai. Dėl apribojimo papildomai naudoti organinį seleną, nustatyto kitiems seleno organiniams junginiams, Tarnyba padarė išvadą, kad jis taip pat turėtų būti taikomas cinko L-selenometioninui. Be to, Tarnyba padarė išvadą, kad natrio selenitas, dengtas granuliuotas natrio selenitas ir cinko L-selenometioninas gali būti laikomi veiksmingais seleno šaltiniais visų rūšių gyvūnams. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedų pašaruose analizės metodų taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;
54F

2018 m. paskelbtomis „TFAS pateikiamų nuorodų į Konceptualiuosius pagrindus pataisomis“ pataisytas 6 straipsnis ir 11 straipsnio b punktas. Ūkio subjektas turi taikyti tas pataisas metiniams ataskaitiniams laikotarpiams, prasidedantiems 2020 m. sausio 1 d. arba vėliau. Leidžiama taikyti anksčiau, jeigu tuo pat metu ūkio subjektas taip pat taiko visas kitas dokumentu „TFAS pateikiamų nuorodų į Konceptualiuosius pagrindus pataisos“ padarytas pataisas. Ūkio subjektas turi taikyti 6 straipsnio ir 11 straipsnio b punkto pataisas retrospektyviai laikydamasis šio standarto. Tačiau, jeigu ūkio subjektas nustato, kad retrospektyvus taikymas būtų neįmanomas arba susijęs su per didelėmis išlaidomis ar pastangomis, 6 straipsnio ir 11 straipsnio b punkto pataisas jis turi taikyti atsižvelgdamas į šio standarto 23–28 straipsnius. Jeigu bet kurių dokumente „TFAS pateikiamų nuorodų į Konceptualiuosius pagrindus pataisos“ nustatytų pataisų retrospektyvus taikymas būtų susijęs su per didelėmis išlaidomis ar pastangomis, ūkio subjektas, taikydamas šio standarto 23–28 straipsnius, turi suprasti bet kurią nuorodą, išskyrus nuorodą paskutiniame 27 straipsnio sakinyje, į „neįmanoma“ kaip „susiję su per didelėmis išlaidomis ar pastangomis“, o bet kurią nuorodą į „įmanoma“ – kaip „galima be per didelių išlaidų ar pastangų“.